Onddo kofadun

Onddo kofaduna (Suillus cavipes edo Boletus cavipes) Suillaceae familiako onddo espezie bat da. Erdipurdiko jangarria, motel samarra.

Deskribapena 
Kapela: 5 eta 10 cm bitarteko diametrokoa. Konikoa da, hasieran kanpai itxurakoa eta gero zabaldu egiten da, baina ertz biribilduarekin, errezelaren hondakinekin eta titi puntazorrotz batekin. Azala felpaduna eta ezkatatsua du, marroi-gorrixkatik, lehoi kolore-marroi-laranjatura doan kolorekoa.

Tutuak: Laburrak, dekurrenteak eta bereizten zailak, poro zabal eta angelutsuetan amaitzen dira, eta ilaran lerrokatuta daudela dirudi.

Tutu dekurrenteak:Hanka ukitzeaz gain, beherantz jarraitzen duten tutuak.

Hanka: Barnehutsa, bi eremutan bereizten duen eraztun zurixka bat du; goialdea poroen kolore berekoa da eta behekoa lehoi kolorekoa.

Haragia: Zuri-horixka, usain eta zapore nabarmenarekin.

Etimologia: Suillus hitza, latinezko "su", "suis", txerritik dator, bere zaporeari erreferentziari eginez, edo agian kapelaren izaera likatsuari erreferentzia eginez.  Cavipes epitetoa latinetik dator, oin barnehutsa esan nahi duen "cavipes" hitzetik. Bere hanka barnehutsagatik.

Jangarritasuna 
Jan daiteke, baina ez du balio gastronomikorik.

Nahasketa arriskua 
Hanka barnehutseko Boletus bakarra da, eta, beraz, erraz ezagutzeko modukoa.

Sasoia eta lekua 
Udan eta udazkenean mendiko alertze basoetan.

Banaketa eremua 
Europa, Ipar Amerika.

Erreferentziak

Kanpo estekak 

Suillaceae
Onddo jangarriak